ΕΡΓΑΣΤΗΡΙΟ ΕΠΙΚΙΝΔΥΝΩΝ ΑΠΟΒΛΗΤΩΝ

**Διδάσκων:** Ευάγγελος Α. Βουδριάς, Καθηγητής

**Επικουρικό προσωπικό:** Ιωάννης Παπασπύρος, Μέλος ΕΤΕΠ

**Ώρες διδασκαλίας:** Δευτέρα 9:00-12:00 στο Εργαστήριο Στερεών και Επικινδύνων Αποβλήτων (Πανεπιστημιούπολη Κιμμερίων).

**Αριθμοί τηλεφώνου:** 25410-79377, 6976-320662

**Ώρες γραφείου:** Οποτεδήποτε, κατόπιν συνεννοήσεως με τον διδάσκοντα.

**Εκπαιδευτικό υλικό:** Τεχνολογία και Διαχείριση Επικινδύνων Αποβλήτων, Βιβλίο Ε. Βουδριά και αρχεία σε ηλεκτρονική μορφή στον ιστότοπο του μαθήματος (e-class).

**Υλοποίηση:** (1) Κάθε εργαστηριακή άσκηση θα υλοποιείται από ομάδες φοιτητών, οι οποίες θα διαμορφωθούν κατά την πρώτη ημέρα του εργαστηρίου. Κάθε ομάδα θα υποβάλλει μία εργαστηριακή αναφορά εντός της οριζομένης προθεσμίας, χρησιμοποιώντας τα πειραματικά δεδομένα κάθε ασκήσεως και άλλα στοιχεία παρουσιαζόμενα στην περιγραφή της ασκήσεως. (2) Η παρουσία στο εργαστήριο είναι υποχρεωτική για όλες τις εργαστηριακές ασκήσεις. (3) Αποτυχία σε μία ή περισσότερες ασκήσεις θα συνεπάγεται αποτυχία στο εργαστήριο και επανάληψη του εργαστηρίου το επόμενο ακαδημαϊκό έτος. (4) Για την αποφυγή ατυχημάτων, είναι υποχρεωτική η εφαρμογή του κανονισμού ασφαλείας (π.χ., χρήση εργαστηριακής ποδιάς, προστατευτικών γυαλιών κ.λπ.).

**Βαθμολογία:** Ο βαθμός του εργαστηρίου θα είναι ο μέσος όρος των βαθμών των εργαστηριακών ασκήσεων. Απαραίτητη προϋπόθεση ανακοινώσεως του βαθμού του μαθήματος είναι η υποχρεωτική παρακολούθηση όλων των εργαστηριακών ασκήσεων, η παράδοση των αντιστοίχων αναφορών και ελάχιστος βαθμός κάθε εργαστηριακής αναφοράς = 5.

**Σκοπός του μαθήματος:** Είναι η υλοποίηση ενδεικτικών εργαστηριακών ασκήσεων, οι οποίες αναφέρονται σε εφαρμογή Ευρωπαϊκών πρωτοκόλλων χαρακτηρισμού ή μεθόδων επεξεργασίας επικινδύνων αποβλήτων.

**ΚΑΤΑΛΟΓΟΣ ΕΡΓΑΣΤΗΡΙΑΚΩΝ ΑΣΚΗΣΕΩΝ**

1. Όξινη χώνευση επικινδύνων αποβλήτων
2. Δοκιμή εκπλυσιμότητας επικινδύνων αποβλήτων ως συνάρτηση του pH
3. Πλύση εδάφους για απομάκρυνση επικινδύνων οργανικών και ανόργανων ρύπων
4. Προχωρημένη χημική οξείδωση επικινδύνων αποβλήτων χρησιμοποιώντας το αντιδραστήριο Fenton